Maria Murumaa-Mengel

Maria Murumaa-Mengel (sündinud 19. jaanuaril 1985) on sotsiaalteadlane, sotsiaalmeedia uurija ja lektor Tartu ülikooli ühiskonnateaduste instituudis. Alates 2021. aastast on ta meediauuringute kaasprofessor. Tema teadustöö põhisuund on meedia ja kommunikatsiooniteadused. Avalikkuses kommenteerib ta tihtipeale laste-noorte sotsiaalmeedia tarbimist. Murumaa-Mengel kuulus Eesti Meediakoolitajate Liidu juhatusse. Ta on hinnatud õppejõud, keda on tunnustatud korduvalt nii oma tudengite poolt kui ka riiklikult, samuti juhendanud teadustööde konkursil võitnud töid.

Oma doktoritöö "Auditooriumi tähtsus ja roll uue meedia keskkonnas sotsiaalvõrgustikes saadetavate sõnumite näitel" (juhendaja Andra Siibak) kaitses ta 2017. aastal Tartu ülikooli ühiskonnateaduste instituudis.

Ta on retsenseerinud artikleid väljaannetes Social Media + Society, Communications: The European Journal of Communications Research ja Cyberpsychology: Journal of Psychosocial Research on Cyberspace, konverentsiteese ECREA ja AoIRi aastakonverentsideks.

Teadusorganisatsiooniline tegevus 
2018 ICA liige (International Communication Association)

2018 IAMCR liige (International Association for Media and Communication Research)

2017 AoIR (Association of Internet Researchers) liige

2016 TÜ infoühiskonna keskuse liige

2014 ECREA (European Communication Research and Education Association) liige

2010−2020 Eesti Meediakoolitajate Liit, juhatuse liige

Tunnustus 
2021 Hariduspreemia silmapaistva tegevuse eest üliõpilaste arengu ja heaolu toetamisel ning õppemeetodite mitmekesistamisel

2020 Aasta Õppejõud, riiklik hariduspreemia

2020 valitud Tartu Ülikooli ajakirjanduse ja kommunikatsiooni bakalaureuse- ja magistritudengite tudengite poolt parimaks õppejõuks

2019 valitud Tartu Ülikooli ajakirjanduse ja kommunikatsiooni bakalaureusetudengite poolt parimaks õppejõuks

2019 tänukiri 2019. a üliõpilaste teadustööde riiklikul konkursil ühiskonnateaduste ja kultuuri valdkonna bakalaureuseõppe üliõpilaste astmes 1. preemia pälvinud töö juhendamise eest (Liisa Johanna Lukk konkursitöö „Perekonnana avalikult internetis:(video)blogijate sisuloomepraktikad ja laste kaasamisega seonduvate eetiliste dilemmade mõtestamine” )

2018 valitud Tartu Ülikooli ajakirjanduse ja kommunikatsiooni bakalaureusetudengite poolt parimaks õppejõuks

2018 Best Paper Award - Centre for Media and Celebrity Studies konverents "Bridging Gaps: Where is Ethical Glamour in Celebrity Culture?". Ettekanne "Estonian fashion/beauty bloggers' practices and ethical dilemmas in featuring branded and sponsored content" (koos magistrant Piia Õunpuuga)

2018 tänukiri 2018. a üliõpilaste teadustööde riiklikul konkursil ühiskonnateaduste ja kultuuri valdkonna bakalaureuseõppe üliõpilaste astmes 1. preemia pälvinud töö juhendamise eest (Piia Õunpuu, „Eesti moe-ja ilublogijate praktikad ja eetilised dilemmad brändikoostööde kajastamisel”)

2017 valitud Tartu Ülikooli ajakirjanduse ja kommunikatsiooni bakalaureusetudengite poolt parimaks õppejõuks

2016 valitud Tartu Ülikooli ajakirjanduse ja kommunikatsiooni bakalaureusetudengite poolt parimaks õppejõuks

2015 valitud Tartu Ülikooli ajakirjanduse ja kommunikatsiooni bakalaureusetudengite poolt parimaks õppejõuks

2011 Pärnu Rotary klubi noortefondi noore õpetaja preemia

2010 Pärnu Hansagümnaasiumi Aasta Õpetaja

2006 I preemia Avatud Eesti Fondi võrdõiguslikkuse programmi nais-, mees ja soouurimuslike teadustööde konkursil (bakalaureusetöö “Seksikuse konstrueerimine tutvumisportaalis Rate.ee”)

Viited 

Eesti sotsioloogid
Sündinud 1985